Pielikums

Daugavpils pilsetas domes

2019.gada 29.augusta

lēmumam Nr.527

**Ziņojums par izglītības iestāžu gatavību 2019./2020.mācību gadam**

**Vispārēja informācija par izglītības iestādēm**

|  |
| --- |
| **Pirmsskolas izglītības iestādes** |
| Statistika (iestādes, izglītojamie) | 2019./2020.mācību gadā Daugavpils pilsētas Izglītības pārvaldes (turpmāk – IP) padotībā būs 27 pirmsskolas izglītības iestādes (turpmāk – PII). Pirmsskolas izglītības programmas īstenos J.Raiņa Daugavpils 6.vidusskola (3 grupas) un Stropu pamatskola- attīstības centrs (4 grupas). Bērnu skaits, kas apmeklēs PII jaunajā mācību gadā, nemainās, salīdzinot ar 2018./2019.m.g., vidēji – 4520 izglītojamie. Pirmsskolas izglītības iestādēs darbosies 237 grupas. Visas PII grupas ir nokomplektētas, ievērojot Daugavpils pilsētas domes 2009.g. 10.septembra noteikumus Nr.8 „Par minimālo un maksimālo bērnu skaitu Daugavpils pilsētas pirmsskolas izglītības iestādes grupās”. Aptuveni 60 bērni gaida vietu PII. Pārsvarā tie ir 1 – 3 gadus veci bērni. Daugavpils pilsētas 22.pirmsskolas izglītības iestādē ir vairākas vietas bērniem no 3 gadu vecuma. PII absolventu skaits 2019.gadā bija 828, kas ir vairāk nekā iepriekšējā gadā (salīdzinājumam: 2008.g. – 791; 2009.g. – 771; 2010.g. – 749; 2011.g. – 681; 2012.g. – 697; 2013.g. – 799; 2014.g. – 836; 2015.g. - 909; 2016.g. – 857; 2017.g. – 766; 2018.g.- 680). |
| Izglītības programmas | No 27 pirmsskolas izglītības iestādēm piecas (7.PII, 12.PII, 13.PII, 21.PII, 24.PII) 2019./2020.m.g. īstenos Vispārējās pirmsskolas izglītības programmu tikai latviešu valodā, pārējās iestādes strādās, izmantojot bilingvālo pieeju, un īstenos Mazākumtautību vispārējās pirmsskolas izglītības programmu un dažās grupās Vispārējās pirmsskolas izglītības programmu.Arī šajā mācību gadā pirmsskolas vecuma bērniem plaši tiks piedāvātas speciālās pirmsskolas izglītības programmas:* Speciālā pirmsskolas izglītības programma izglītojamajiem ar valodas attīstības traucējumiem (18.PII);
* Mazākumtautību speciālā pirmsskolas izglītības programma izglītojamajiem ar valodas attīstības traucējumiem (18.PII, 17.PII, 15.PII, 20.PII, 32.PII, 4.PII);
* Speciālā pirmsskolas izglītības programma izglītojamajiem ar redzes attīstības traucējumiem (9.PII);
* Mazākumtautību speciālā pirmsskolas izglītības programma izglītojamajiem ar redzes attīstības traucējumiem (9.PII);
* Speciālā pirmsskolas izglītības programma izglītojamajiem ar somatiskām saslimšanām (4.PII);
* Mazākumtautību speciālā pirmsskolas izglītības programma izglītojamajiem ar somatiskām saslimšanām (4.PII);
* Speciālā pirmsskolas izglītības programma izglītojamajiem ar jauktiem attīstības traucējumiem (Stropu pamatskola-attīstības centrs);
* Mazākumtautību speciālā pirmsskolas izglītības programma izglītojamajiem ar jauktiem attīstības traucējumiem (Stropu pamatskola-attīstības centrs, 32.PII, 4.PII; 15.PII);
* Speciālā pirmsskolas izglītības programma izglītojamajiem ar garīgās attīstības traucējumiem (Stropu pamatskola-attīstības centrs);
* Mazākumtautību speciālā pirmsskolas izglītības programma izglītojamajiem ar garīgās attīstības traucējumiem (Stropu pamatskola-attīstības centrs);
* Speciālā pirmsskolas izglītības programma izglītojamajiem ar fiziskās attīstības traucējumiem (Stropu pamatskola-attīstības centrs);
* Mazākumtautību speciālā pirmsskolas izglītības programma izglītojamajiem ar fiziskās attīstības traucējumiem (Stropu pamatskola-attīstības centrs);
* Speciālā pirmsskolas izglītības programma izglītojamajiem ar garīgās veselības un vairākiem smagiem attīstības traucējumiem (Stropu pamatskola-attīstības centrs);
* Mazākumtautību speciālā pirmsskolas izglītības programma izglītojamajiem ar garīgās veselības un vairākiem smagiem attīstības traucējumiem (Stropu pamatskola-attīstības centrs);
* Mazākumtautību speciālā pirmsskolas izglītības programma izglītojamajiem ar dzirdes attīstības traucējumiem (15.PII).

Atbilstoši vecāku pieprasījumam mazākumtautību pirmsskolas izglītības iestādēs vēl astoņas grupas mainīs izglītības programmu un īstenos „Vispārējās pirmsskolas izglītības programmu” latviešu valodā. Šajā mācību gadā mazākumtautību iestādēs latviešu grupu skaits būs šāds: 1.PII (4 grupas), 3.PII (1 grupa), 5.PII (2 grupas), 8.PII (1 grupa) 14.PII (3 grupas), 20.PII (4 grupas), 22.PII (1 grupa), 23.PII (6 grupas), 26.PII (5 grupas), 27.PII (2 grupas), 32.PII (3 grupas), Ruģeļu PII (5 grupas) un J.Raiņa Daugavpils 6.vidusskolā (1 grupa).Visās pirmsskolas izglītības iestādēs metodiskā mācību un rotaļu bāze atbilst programmas prasībām, tā tiek regulāri atjaunota un papildināta. |
| Personāla raksturojums | Jaunajā mācību gadā pirmsskolas izglītības iestādēs strādās 614 pedagogi, no kuriem 25 strādā vairākās izglītības iestādēs. Visu pedagogu izglītība un kvalifikācija atbilst 2018.g.11.septembra MK noteikumu Nr.569 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” prasībām.Profesionālās darbības kvalitātes pakāpes pagājušajā mācību gadā ir ieguvuši 26 pedagogi. Uz 14.08.2019. pirmsskolās ir 12.034 vakantas pedagogu likmes. Uz 23.08.2019. vakantas ir 4.47 likmes, tai skaitā 1.08 likmes latviešu valodas skolotāja un 1.36 speciālā pedagoga likmes. Daļu vakanto likmju aizpildīja iestāžu pedagogi, piekrītot strādāt uz pilnu likmi. |
| Jaunā mācību satura ieviešana | No 2019.gada 1.septembra pirmsskolās tiek ieviests jaunais mācību saturs. PII audzēkņu ikdienā notiks sekojošas pārmaiņas – zināšanas bērniem veidosies caur praktisko darbību, balstoties uz bērnu interesēm. Mainās skolotāju loma - no procesa vadīšanas, informācijas nodošanas uz vides nodrošināšanu un bērnu patstāvīgās darbības virzīšanu un atbalstīšanu. Mācību priekšmeti tiks pasniegti integrēti, visas dienas garumā. Iepriekšējā mācību gadā tika apmācītas iestāžu vadības komandas un skolotāji, galvenokārt, tie kas strādās ar bērniem no 5 gadu vecuma. Visiem skolotajiem bija pieejami VISC organizētie digitālie kursi.  |
| Finanses | Pirmsskolas izglītības iestāžu budžeta ieņēmumu plāns 2019.gadam ir 14 968 622 EUR, tai skaitā 12 283 021 EUR ir pašvaldības dotācija no vispārējiem ieņēmumiem, 1 290 839 EUR – valsts budžeta transferti 8 mēnešiem, 1 394 762 EUR apmērā plānoti ieņēmumi no maksas pakalpojumiem, tai skaitā 1 382 157 EUR vecāku maksa par izglītojamo ēdināšanu pirmsskolas izglītības iestādēs. Izdevumi pirmsskolas izglītības iestādēm 2019.gadā plānoti 15 199 262 EUR apmērā, tai skaitā10 947 098 EUR atlīdzība (72,02 % no kopējiem izdevumiem), preces un pakalpojumi - 3 787 031 EUR ( 24,92 % no kopējiem izdevumiem). Uz 2019.gada 1.augustu pirmsskolas izglītības iestāžu kases izdevumi bija 8 180 007 EUR jeb 53,82 % no kopējiem plānotajiem izdevumiem.Funkcionālo kategoriju griezumā budžeta izpilde bija šāda: vispārizglītojošās pirmsskolas izglītības iestādes ir izlietojušas 6 454 762 EUR jeb 51,20 % no plānotajiem izdevumiem, speciālās pirmsskolas izglītības iestādes izlietojušas 763 736 EUR jeb 61,93 %, mācību grāmatu un mācību līdzekļu iegādei izlietoti 4814 EUR jeb 15,49 % piešķirtā finansējuma, ēdināšanas izdevumu kompensēšanai izglītojamajiem pirmsskolas izglītības iestādēs izlietoti 118 114 EUR jeb 52,33 %, 5.- 6.gadīgo bērnu apmācībai izlietoti 86,48 % no valsts mērķdotācijas 8 mēnešiem jeb 719 485 EUR un 44,23 % no pašvaldības dotācijas jeb 119 094 EUR.Apstiprinātās izmaksas pirmsskolas dienas grupā- vidēji 2122,29 EUR gadā, 176,86 *EUR* mēnesī (2018.gadā attiecīgi 2122,29 EUR un 176,86 EUR) Pirmsskolas diennakts grupā- vidēji 3365,67 *EUR* gadā, 280,47 EUR mēnesī (2018.gadā attiecīgi 3365,67 un 280,47 EUR). |
| Remontdarbi | * 2018. gadā veikta apliecinājuma karšu izstrāde un uzsākti būvdarbi sanitāro mezglu telpu apdares atjaunošanai un inženiertīklu nomaiņai pirmsskolas izglītības iestāžu ēkās Nr.7, Nr.10, Nr.11, Nr.14, Nr.17, Nr.18, Nr.20, Nr.21, Nr.22, Nr.23, Nr.24, Nr.27, Ruģeļu PII. Kopējās izmaksas projekta dokumentācijas izstrādei un būvdarbu veikšanai 267410 EUR. Būvdarbi pabeigti šajā gadā.
* 2018. gadā uzsākta telpu apdares atjaunošana pēc energoefektivitātes projekta būvdarbu īstenošanas Daugavpils pilsētas 26., 32.pirmsskolas izglītības iestādes ēkās. Izmaksas būvdarbu veikšanai ir 437875 EUR. Būvdarbi pabeigti šajā gadā.
* 2019.gadā pabeigts iekštelpu kosmētiskais remonts pēc ūdensapgādes/ kanalizācijas tīklu nomaiņas Daugavpils pilsētas 26.pirmsskolas izglītības iestādes ēkās. Izmaksas būvdarbu veikšanai ir 24152 EUR.
* Sadarbībā ar Daugavpils pilsētas domes Attīstības departamentu notiek būvdarbu realizācija šādos objektos:

- Tuvojas nobeigumam 26.pirmsskolas izglītības iestādes rekonstrukcija par zemas enerģijas patēriņa ēku, objekta būvizmaksas ir 1 245 143 EUR;- Tuvojas nobeigumam 32. pirmsskolas izglītības iestādes ēkas energoefektivitātes paaugstināšanas būvdarbi, objekta būvizmaksas ir 1 620 960 EUR;- Uzsākti būvdarbi Daugavpils pilsētas 28.pirmskolas izglītības iestādes ēkas energoefektivitātes paaugstināšanai Liepājas ielā 37. Būvizmakas ir 947 808 EUR.Tāpat tika realizēta virkne ārpuskārtas (avārijas) remontdarbu pilsētas skolās un pirmsskolas izglītības iestādēs. Ārkārtas remonti izglītības iestādēs galvenokārt ir saistīti ar avārijas seku likvidēšanu, jo izglītības iestāžu ēkas un tajās iebūvētie inženiertīkli ir fiziski novecojuši un tiem ir nepieciešama atjaunošanas darbu izpilde. |
| Mācību procesa organizēšana iestādēs, kurās mācību gada laikā notiks būvdarbi | Remontdarbu laikā Daugavpils pilsētas 28.pirmsskolas izglītības iestāde pilnībā nodrošinās mācību procesu: pirmsskolas grupas mācīsies 1.speciālajā pamatskolā (2 grupas) 15.,20.,21.,27.PII- katrā viena grupa. |
| Projektu aktivitātes | Pirmsskolas izglītības iestādēm ir sarežģītāk iesaistīties projektu darbā personāla noslogotības dēļ, svešvalodu prasmju un personāla kapacitātes dēļ. Taču pilsētā ir jau 3 aktīvas pirmsskolas izglītības iestādes, kuras īsteno pat vairākus Erasmus+ projektus: Daugavpils 11., 13. un 27.pirmsskolas izglītības iestāde. Īpaši jāizceļ 27.PII projekts „Inovatīvā mācību satura izstrādāšana pirmsskolas izglītības iestādes brīvdabas teritorijā”, ko koordinē Mutalas pašvaldība (Zviedrijā), tā darbības laikā tiks izstrādāti risinājumi iestāžu brīvdabas teritoriju modeļiem, un dalībnieki apmeklēs dažādus apmācības seminārus ārvalstīs. 2019.gada konkursā Daugavpils 11.pirmsskolas izglītības iestāde ir saņēmusi atbalstu diviem Erasmus+ sadarbības projektiem, kas tiks īstenoti tuvākos 2 gadus un paredzēs sadarbību starp vairākām ārvalstu pirmsskolas izglītības iestādēm par kopīgām un aktuālām tēmām. Iestādes labprāt informē citus Daugavpils kolēģus par savu starptautisko pieredzi. |
| **Vispārizglītojošās skolas** |
| Statistika (iestādes, izglītojamie) | 2019./2020.mācību gadā Daugavpils pilsētas Izglītības pārvaldes padotībā ir 18 vispārizglītojošās skolas, Dizaina un mākslas vidusskola „Saules skola”. Pēc skolu sniegtajām ziņām uz 2019.gada 14.augustu nākamajā mācību gadā skolās mācīsies 9133 skolēni, kas ir par 153 mazāk nekā iepriekšējā mācību gada sākumā, taču skolu komplektācija vēl turpinās. Datu bāzē ir reģistrēti 859 pirmklasnieki. Saskaņā ar Daugavpils pilsētas izglītības iestāžu attīstības stratēģiju izglītojamie Daugavpils pilsētas vispārizglītojošo skolu 10.klasēs ir iestājušies atbilstoši skolu uzņemšanas noteikumiem un ņemot vērā minimālās prasības-5 balles valsts pārbaudes darbos matemātikā, svešvalodā un latviešu valodā (minimālie CE rezultāti latviešu valodā mazākumtautību izglītības programmā - 46%). Saskaņā ar skolu sniegtajām ziņām 56.42% 9.klašu absolventu ir iestājušies 10.klasēs, 41.94% - ir iestājušies profesionālās izglītības iestādēs. 10.klasē klātienes un neklātienes vidējās izglītības programmās līdz 14.08.2019. ir iestājušies 514 skolēni. |
| Izglītības programmas | Vispārizglītojošajās skolas jaunajā mācību gadā pamatā īstenos iepriekš licencētās izglītības programmas, tikai visās mazākumtautību izglītības programmās ir veiktas izmaiņas sakarā ar latviešu valodā apgūstamo priekšmetu proporcijas maiņu. Daugavpils Stropu pamatskola – attīstības centrs ir licencējusi programmas izglītojamajiem ar garīgās attīstības traucējumiem un Daugavpils 11.pamatskola ir licencējusi izglītības programmu izglītojamajiem ar valodas attīstības traucējumiem. No 2019.gada 1.septembra izglītības iestādēs netiek īstenotas pamatizglītības pedagoģiskās korekcijas programmas (tai skaitā cietumā).Līdz 2020.gada 1.februārim būtu jāpieņem lēmums par Daugavpils1.speciālās pamatskolas likvidāciju, bērniem nodrošinot iespēju mācīties Stropu pamatskolā – attīstības centrā.  |
| Personāla raksturojums | 18 vispārējās izglītības iestādēs strādās 928 pedagogi, no tiem 42 - vairākās izglītības iestādēs. Pedagogu kvalifikācija atbilst 2018.gada 11.septembra MK noteikumu Nr.569 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” prasībām. Profesionālās darbības kvalitātes pakāpes ir ieguvuši 76 pedagogi. Saskaņā ar izglītības iestāžu sniegtajām ziņām uz 14.08.2019. izglītības iestādēs ir vakantas 9,37 pedagogu likmes. |
| Jaunā mācību satura ieviešana | 2018./2019.mācību gada laikā tālākizglītības kursos ir apmācītas skolu vadības komandas, kuras nodrošina jaunās mācīšanas pieejas ieviešanu skolās.Izglītības iestādēs un metodiskajās apvienībās pedagogi iepazīstas ar normatīvajiem dokumentiem un projekta vietnes Skola2030 materiāliem pamatizglītības satura īstenošanai no 2020.gada 1.septembra.Ir apmācīti direktoru vietnieki izglītības jomā par lietpratības pieejas īstenošanu.Veiktas izmaiņas licencētajās mazākumtautību izglītības programmās, lai nodrošinātu mācību priekšmetu apguvi latviešu valodā normatīvajos aktos noteiktajā kārtībā. |
| Finanses | Vispārējo izglītības mācību iestāžu budžeta ieņēmumu plāns 2019.gadam ir 15 496 790 EUR, tai skaitā 6 512 006 EUR ir pašvaldības dotācija no vispārējiem ieņēmumiem, 8 657 788 EUR – valsts budžeta transferti 8 mēnešiem. 326 996 EUR apmērā plānoti ieņēmumi no maksas pakalpojumiem.Funkcionālo kategoriju griezumā budžeta izpilde bija šāda: vispārizglītojošās skolas no valsts budžeta mērķdotācijas 8 mēnešiem bija izlietojušas 6 407 875 EUR jeb 91,55 %, pašvaldības dotācija izlietota 51,20 % jeb 3 279 906 EUR. Mācību līdzekļi no valsts mērķdotācijas iegādāti par 110 048 EUR. Internātskolas attīstības centrs izdevumi uz 01.09.2019. bija 1 251 386 EUR.Vispārizglītojošajās skolās 1.-4.klašu izglītojamo ēdināšanas pakalpojumu apmaksa tiek nodrošināta no valsts mērķdotācijas, uz 01.08.2019. izlietoti 436 645 EUR jeb 42,59 % no plānotajiem izdevumiem. 5.-12.klašu izglītojamo ēdināšanas pakalpojumu apmaksa tiek nodrošināta no pašvaldības dotācijas, uz 01.08.2019. izlietoti 588 242 EUR jeb 57,91 % no plānotajiem izdevumiem. Apstiprinātās izmaksas uz 1 izglītojamo 2019.gadā sastādīja:vispārizglītojošajās skolās - vidēji 552,14 EUR gadā, 46,01 EUR mēnesī (2018.gadā attiecīgi 552,14 EUR un 46,01 EUR). |
| Remontdarbi | Remontdarbu ietvaros Daugavpils pilsētas Izglītības pārvalde kā būvniecības procesa dalībnieks „Pasūtītājs” piedalījās šādu būvdarbu realizācijā: - Tuvojas nobeigumam būvdarbi Daugavpils 17.vidusskolas ēkas pārbūvei – aktu zāles telpu bloka izbūvei Valmieras ielā 5., Daugavpilī. Kopējās būvizmaksas, kā arī izmaksas uz objekta autoruzraudzību un būvuzraudzību kopsummā sastāda 414 000 EUR;- Veikti būvdarbi “Starpstāvu pārseguma fragmenta demontāža, atjaunošana, ūdensapgādes, kanalizācijas, inženiertīklu atjaunošana, telpu pārplānošana un iekšējo apdares darbu veikšana Daugavpils 9.vidusskolas ēkas sanitārā mezgla telpu blokā.” Būvizmaksas - 20480 EUR;Sadarbībā ar Daugavpils pilsētas domes Attīstības departamentu notiek būvdarbu realizācija šādos objektos:- J.Pilsudska Daugavpils valsts poļu ģimnāzijas ēku energoefektivitātes paaugstināšana Marijas ielā 1D (kopējās būvizmaksas - 1421000 EUR) un Marijas ielā 1E (būvizmaksas - 1687000 EUR); - Daugavpils 13.vidusskolas ēkas telpu vienkāršota atjaunošana (SAM 8.1.2.). Būvizmaksas - 342188 EUR; - Daugavpils 16.vidusskolas ēkas telpu vienkāršota atjaunošana (SAM 8.1.2.). Būvizmaksas - 835103 EUR;- Daugavpils Valsts ģimnāzijas materiāli tehniskās bāzes un infrastruktūras modernizācija (SAM 8.1.2.). Būvizmaksas - 3 229 000 EUR;- Energoefektivitātes paaugstināšana Daugavpils pilsētas vispārējās izglītības iestādē Jelgavas ielā 30A, Daugavpilī (SAM 4.2.2.). Būvizmaksas – 967691 EUR.- Veikta tehniskās dokumentācijas izstrāde un notieki būvdarbi telpu grupas atjaunošanai, piemērojot to ratiņkrēslu lietotājiem Daugavpils Stropu pamatskolas-attīstības centra guļamkorpusa nr.2 ēkā. Kopējās izmaksas projekta dokumentācijas izstrādei un būvdarbu veikšanai 47941 EUR, no tiem 2019.gadā jāapgūst 40819 EUR. |
| Mācību procesa īstenošana izglītības iestādēs, kurās mācību gada laikā notiks būvdarbi | Daugavpils 16.vidusskolā mācību telpas būs nodrošinātas, bet bez mācību procesam plānotā aprīkojuma.J.Pilsudska Daugavpils valsts poļu ģimnāzijā izglītības process tiks nodrošināts Varšavas ielas mācību korpusā, sporta nodarbības - sporta laukumā Varšavas ielā un sākumskolas skolēniem BJC zālē. Daugavpils 12.vidusskolas divas klases mācīsies Daugavpils tehnikuma telpās.Daugavpils 13.vidusskola slēgs līgumu ar RTU filiāli, lai izmantotu 7 auditorijas līdz mācību gada beigām. RTU telpās notiks arī sporta nodarbības.Saskaņas pamatskola sporta nodarbības organizēs skolas aktu zālē un DU sporta kompleksā. |
| Projektu aktivitātes | Pilsētas izglītības iestādes aktīvi darbojas un iesaistās dažādos projektos, šobrīd apgūstamā finansējuma apjoms Erasmus+ projektos tuvojas 2 milj.eiro. Daugavpils pilsētas izglītības iestādēs noslēdz iepriekš atbalstītos Erasmus+ vairākgadīgos projektus, turpina īstenot iepriekšējā gadā apstiprinātos.2019.gadā Erasmus+ programmas pamatdarbības Nr.1 (KA1) „Mācību mobilitāte skolu sektorā” apstiprināti deviņi jauni projekti par kopējo summu 206222.00 EUR, kuri tiks īstenoti dažādos termiņos (1 – 2 gadi) un pievienosies jau īstenojamajiem un iepriekšējā gadā atbalstītajiem. Tā Daugavpils 3., 15., 16., 10., 12, vidusskolas, Daugavpils Valsts ģimnāzijas skolotāji, PIKC “Daugavpils Dizaina un mākslas vidusskola “Saules skola” skolotāji un izglītojamie apmeklēs kursus ārzemēs, kuros apgūs pedagoģiskās inovācijas, vēros darbu ārvalstu izglītības iestādēs. Daugavpils pilsētas Izglītības pārvalde pirmo reizi arī uzsāks īstenot projektu pieaugušo izglītības jomā “Inovācijas pieaugušo izglītībā Daugavpils pašvaldībā”. Daugavpils pilsētas Izglītības pārvalde noslēgusi divgadīgo Erasmus+ programmas projektu stratēģiskās sadarbības partnerības jomā "Ārpusstundu aktivitātes skolēnu izaugsmei". DPIP turpina īstenot Erasmus+ programmas stratēģiskās sadarbības partnerības projektu par spēļu metodiku iekļaujošajā izglītībā un programmas „Eiropa pilsoņiem” projektu “Iepazīstot Eiropas cilvēkus, atklāj Eiropu no jauna” par jauniešu iesaisti pilsonisko jautājumu risināšanā. DPIP sadarbībā ar Daugavpils Saskaņas pamatskolu 2019. gada rudenī uzsāks īstenot Erasmus+ programmas stratēģiskās partnerības projektu "Izglītojamo 21.gs.prasmes ANO sociālo mērķu attīstības kontekstā", kuru koordinēs Veljes pašvaldība Dānijā. Savukārt Daugavpils skolas vēl tikai slēgs līgumus par Erasmus+ programmas stratēģisko partnerību īstenošanu, bet zināms, ka 2019.gadā projektu konkursā ir atbalstīti vairāk nekā 15 projekti.Daugavpils pedagogi turpina apgūt Eiropas izglītības projektu internetplatformas eTwinning iespējas, un vairāk nekā 20 pilsētas izglītības iestādes darbojas, īstenojot projektus internetvidē. Pilsēta ir 2 eTwinning „vēstnieki” (pedagogi-lektori un konsultanti): J.Pilsudska Daugavpils valsts poļu ģimnāzijas skolotāja Anna Beļska un Daugavpils Saskaņas pamatskolas skolotāja Natālija Karpenko. DPIP konsultē pilsētas izglītības iestādes, pedagogus par projektu iespējām, informē un atbalsta dažāda tipa projektu īstenošanu (starptautiski projekti tiek īstenoti nepārtraukti un vienlaicīgi vairākās iestādēs). *Izglītības iestādes piesaistot ES fondu projektus, kuru finansējums 100% sedz izdevumus, veicina arī pilsētas dažādu nozaru ekonomisko attīstību (viesnīcu, ēdināšanas uzņēmumu, kultūras iestāžu un tml.).**2019.g. rudenī DPIP pārraudzīs 6 nevalstisko organizāciju projektu (kopējās izmaksas 27600.00 EUR) īstenošanu, kas tika atbalstīti ESF projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” ietvaros Daugavpils pašvaldībā.*  |
| **Interešu izglītības iestādes** |
| Statistika (iestādes, izglītojamie) | Daugavpils pilsētas bērnu un jauniešu centrs “Jaunība” (turpmāk BJC) ir interešu izglītības iestāde, kas piedāvā lielu klāstu programmu, mācību procesu realizē Tautas ielā 7. un Jaunās Forštadtes mikrorajona klubā “Sudraba avoti” Stāvā ielā 23, kas ir BJC “Jaunība” filiāle. Iestādes struktūrā jau vairākus gadus darbojas mikrorajonu bērnu klubi, kas ir pieejami mikrorajona bērniem un jauniešiem, tādēļ interešu izglītības programmas ir arī pieejamas pilsētas mikrorajonu 7 bērnu klubos. Daugavpils BJC “Jaunība” saskaņā ar tā Nolikumu apmeklē bērni un jaunieši no 3 līdz 25 gadiem. Noslēdzot mācību gadu VIIS sistēmā, reģistrēto audzēkņu bija 2728, no tiem 692 audzēkņi nodarbojās divos un vairāk pulciņos. Mācību gada laikā kultūrizglītības programmas apguva 1292 audzēkņi, tehniskās jaunrades pulciņos nodarbojās 374 audzēkņi, sporta izglītībā – 300, mikrorajonu bērnu klubos pulciņu nodarbībās iesaistījās 695 bērni un jaunieši. Visvairāk interešu izglītībā iesaistās pamatskolas vecuma bērni: 1.- 4.klase – 1131, 5.- 9.klase – 828, vidusskolēni un jaunieši, kas beiguši skolu, – 257 un pirmsskolas vecuma bērni – 512. Tradicionāli vairāk interešu izglītības pulciņos nodarbojas meitenes – 1694 audzēknes no kopējā skaita.Pilsētas vispārizglītojošajās skolās interešu izglītībā iesaistījās 4319 skolēni, no tiem 2707 meitenes. Tradicionāli visvairāk bērni iesaistās kultūrizglītībā – 2868 skolēni, populāras ir sporta izglītības programmas – 586 skolēni, tehniskās jaunrades programmas apguva 129 skolēni, jaunatnes darba programmās un izglītojošajās programmās iesaistījās 606 skolēni. Skolās vides izglītības programmās iesaistīti 130 skolēni. Skolās interešu izglītības pulciņus vairāk apmeklē 1.- 4.klašu skolēni – 2040, pamatskolas vecuma 5.- 9.klašu skolēni – 1636, mazāk interešu izglītības programmās ir vidusskolēnu – 603, kas ir izskaidrojams ar lielu mācību slodzi.Interešu izglītības programmās tradicionāli aktīvāk iesaistās meitenes, jo meitenes vairāk dejo, dzied un nodarbojas vizuāli plastiskās mākslas pulciņos. Zēni vairāk iesaistās tehniskās jaunrades, sporta un deju programmās, bet tomēr zēnu īpatsvars arī ir mainīgs. Iespēju robežās interešu izglītības programmās iesaistās bērni un jaunieši ar speciālām vajadzībām – 154 (BJC “Jaunība” un skolās). |
| Izglītības programmas | BJC “Jaunība” piedāvā 5 veidu interešu izglītības programmas dažādās jomās: kultūrizglītība, tehniskā jaunrade, sports, jaunatnes darbs un izglītojošās programmas.BJC “Jaunība” kultūrizglītībā piedāvā mūsdienu dejas programmas, deviņās pilsētas skolās darbojas tautas deju kolektīvi, mūzikas izglītību (kora dziedāšana un vokālā māksla) piedāvā gan BJC “Jaunība”, gan 13 pilsētas skolas. Tradicionāli darbojas vizuālās un vizuāli plastiskās mākslas pulciņi, darbojas skolas teātru un skatuves runas mākslas pulciņi. Ir iesācies sagatavošanās darbs XII Latvijas Skolu jaunatnes dziesmu un deju svētkiem. Šajā mācību gadā notika dziesmu un deju svētku repertuāra apguves skates koriem, tautas deju un mūsdienu deju kolektīviem.BJC “Jaunība” populāras ir sporta izglītības programmas: triatlons, sporta orientēšanās, galda spēles un šahs, skolās vairāk pieprasīti komandu sporta veidi: volejbols, basketbols, futbols, kā arī vieglatlētika un ārstnieciskā un koriģējošā vingrošana.BJC “Jaunība” netiek realizētas vides izglītības programmas, nav pieprasījuma, toties pilsētas skolās tiek realizētas vides izglītības programmas.Pēdējos gados aug pieprasījums pēc tehniskās jaunrades programmām, kuras apgūst zēni vecumā no 1.-9.klasei. Tehniskās modelēšanas, lidmodeļu un raķešu modelisma, datoru un programmēšanas, elektronikas un radioelektronikas, robotikas trases modelisma, kā arī kartingu un mazmoto sekcijās un pulciņos BJC “Jaunība” un pilsētas skolās nodarbojas vairāk par 500 audzēkņiem. Aktīvi darbojas “Bērnu spīdveja skola”.Skolās darbojas skolēnu pašpārvaldes, dažādas interešu grupas, jaunsargi, debašu klubi un jaunatnes informatīvie līdzekļi – skolas avīzes, žurnālistikas pulciņi, literārās jaunrades un svešvalodu pulciņi, kā arī darbojas skolas muzeji.Jaunā BJC struktūrvienība „Daugavpils Inovāciju centrs” šajā mācību gadā piedāvā Daugavpils pašvaldības izglītības iestāžu skolēniem un skolotājiem centra apmeklējumu un bezmaksas izglītojošas nodarbības.  |
| Personāla raksturojums | BJC “Jaunība” darbību nodrošina skolotāji, metodiķi, bērnu klubu vadītāji – skolotāji, direktora vietnieki, bibliotekāre un 31 tehniskais personāls. Pedagogiem visiem ir atbilstoša izglītība un pieredze savā darba jomā. BJC “Jaunība” kolektīvā strādā 67 pedagogi, no tiem 28% vīriešu. Pastāvīgais darbs BJC “Jaunība” ir 87% darbiniekiem. Pedagogu vidējais vecums ir 54 gadi. 30 pedagogiem ir maģistra grāds, 21 pedagogs ir piedalījies pedagogu profesionālās darbības kvalitātes novērtēšanas procesā, pēc jaunā modeļa – 7 skolotāji. |
| Finanses | Interešu izglītībai budžeta ieņēmu plāns 2019.gadam ir 1 278 783 EUR, tai skaitā 778 329 EUR ir pašvaldības dotācija no vispārējiem ieņēmumiem, 478 839 EUR – valsts budžeta transferti 8 mēnešiem. 2019.gadā piešķirti 17 891 EUR no budžeta programmas „Izdevumi neparedzētiem gadījumiem” Daugavpils Inovāciju centra darbības nodrošināšanai. BJC Jaunība 21 615 EUR apmērā plānoti ieņēmumi no maksas pakalpojumiem.Uz 01.08.2019. izdevumi no pašvaldības budžeta sastādīja 389 091 EUR jeb 49,99 % no 2019.gada plānotajiem izdevumiem, attiecīgi izdevumi no valsts budžeta mērķdotācijas 8 mēnešiem bija 435 301 EUR jeb 88.88 %. Apstiprinātās izmaksas uz 1 izglītojamo 2019.gadā sastādīja:BJC Jaunība - vidēji 149,99 EUR gadā, 12,50 EUR mēnesī (2018.gadā attiecīgi 149,99 un 12,50 EUR). |
| Remontdarbi | SIA “REM PRO” (būvkomersanta reģistrācijas Nr. 4827-R), pamatojoties uz uzņēmuma līgumu (iepirkuma procedūra DPD 2018/142), noslēgtu ar Daugavpils pilsētas domi, veic būvprojekta „Ēkas Vienības ielā 30, Daugavpilī, pārbūve un pieguļošās teritorijas labiekārtošana” izstrādi Daugavpils Inovāciju centram. Projekts minimālā sastāvā iesniegts Daugavpils pilsētas domes Pilsētplānošanas un būvniecības departamentā. 01.08.2019. izsniegta būvatļauja NR. BIS-BV-4.1-2019-3866 (35/19-Iv) ar projektēšanas nosacījumiem. Turpinās darbs pie detalizēta būvprojekta izstrādes. Būs jāveic tā saskaņošana ar pasūtītāju, saistošām institūcijām, projekts jāiesniedz pasūtītājam ekspertīzes veikšanai. Pēc ekspertīzē konstatēto nepilnību novēršanas un pozitīva ekspertīzes slēdziena, dokumentācija tiks iesniegta Pilsētplānošanas un būvniecības departamentā, ieceres akcepta saņemšanai. Pēc iepriekš minēto darbību realizācijas būs iespējams organizēt iepirkuma procedūru (atklātu konkursu) būvdarbu veikšanai, atbilstoši publisko iepirkumu likumdošanas prasībām.12.08.2019. pilsētas domes mājaslapā publicēts iepirkums „Būvprojekta „Ēkas Vienības ielā 30, Daugavpilī, pārbūve un pieguļošās teritorijas labiekārtošana” ekspertīzes veikšana”. Identifikācijas numurs: AD 2019/50. |
| Daugavpils pilsētas Izglītības pārvaldes iniciatīvas 2019./2020.mācību gadam | -jaunā mācību satura pirmsskolā ieviešanas monitorings,-jaunā mācību satura plānošana 1.,4.,7 un 10.klasēs,-vietējās sabiedrības iesaistīšana jaunā mācību satura ieviešanā,-pārejas uz mācībām latviešu valodā nodrošināšana atbilstoši licencētajām izglītības programmām un saviem rīcības plāniem,-MK vadītāju apmācības jaunās mācību pieejas izpratnes jautājumos,-speciālo izglītības iestāžu tīkla sakārtošana un speciālo izglītības programmu īstenošana pamatskolās pakāpē,-vidusskolas mācību plānu prezentēšana pilsētas sabiedrībai,-izglītības foruma organizēšana par izglītības attīstības jautājumiem Daugavpils pašvaldībā,-normatīvo dokumentu izstrāde/konsultācijas (pedagoģiskās meistarības balvas konkursa nolikums, skolēnu apbalvošanas kārtības pilnveidošana, paaugstinātas pedagogu mēneša darba algas likmes noteikšanas kārtības izstrāde). |
| 2019./2020.mācību gada izaicinājumi | - pamatskolas un vidusskolas izglītības programmu un mācību plānu izstrāde-Inovāciju centra remonts un aprīkošana- jaunā mācību satura apguves apguves formu plānošana izglītības iestādēs-12.PII renovācija- jaunu PII grupu ar latviešu mācību valodu atvēršana- Daugavpils skolēnu dalība XII Latvijas skolēnu dziesmu un deju svētkos. |
| Būtiski valdības lēmumi, uzsākot mācību gadu | * Tiek palielināta zemākā darba algas likme skolu direktoriem: līdz 100 skolēnu – 1003 EUR (+53); no 101 līdz 150 skolēnu – 1056 EUR (+56); no 151 līdz 300 skolēnu – 1109 EUR (+59); no 301 līdz 500 skolēnu – 1162EUR (+62); no 501 līdz 800 skolēnu – 1214 EUR (+64); no 801 līdz 1000 skolēnu – 1267 EUR (+67).
* Skolotāja zemākā darba algas likme tiek palielināta līdz 750 eiro par 30 stundām skolā un par 40 stundām PII (Daugavpils pašvaldības piemaksa PII pedagogiem + 50 eiro par likmi).
* Pāreja uz latviešu valodu notiks atbilstoši Izglītības un Vispārējās izglītības likumos noteiktajam: pakāpeniski no 01.09.2019.
* Izglītības satura reforma tiks ieviesta 01.09.2019. PII un 01.09.2020. skolā.
* 2019./2020. mācību gadā tiks licencētas jaunas pamatizglītības un vidējās izglītības programmas sakarā ar jaunā satura ieviešanu 2020.gada 1.septembrī.
 |
| 2019./2020.mācību gada riski | -Ja aizkavējas Daugavpils pilsētas vispārējās izglītības iestādes ēkas Parādes ielā 7, Daugavpilī, pārbūve mācību vides uzlabošanai (SAM 8.1.2. ietvaros). Provizoriskās būvizmaksas 2 600 000 EUR. Tas ietekmē BJC pārcelšanos uz pašreizējo Saskaņas pamatskolas ēku un Saskaņas pamatskolas izglītības procesa organizēšanu.-Ja skolas 12.klašu skolēnu OCE līmenis nesasniegs 40%, skola saņems IZM brīdinājumu par finansējuma pārtraukšanu pedagogu algām 2021./2022.mācību gadā. - Ja konsekventi netiks ievērots pedagogu darba samaksas paaugstināšanas grafiks, tiek apdraudēta pedagogu pārliecība par valdības atbalstu, jauno pedagogu piesaiste.- Pedagogu trūkums izglītības iestādēs eksaktajos mācību priekšmetos. |

**Metodiskais atbalsts izglītības iestādēm**

**Metodiskā darba prioritātes:**

Metodiskās darbības mērķu izvirzīšana un to sasniegšana izglītības iestādē.

Inovatīvu mācību līdzekļu veidošana visās izglītības pakāpēs.

Vecāku izglītošana bērna izglītības atbalstam.

Kvalitatīva mācība stunda.

Karjeras izglītības labā prakse dažādās izglītības pakāpēs.

**Pasākumi, kas tiek plānoti augustā-oktobrī**

**Izglītojamo drošību veicinoši pasākumi.**

Daugavpils pilsētas pašvaldības policija plāno arī turpmāk strādāt un produktīvi sadarboties ar Daugavpils pilsētas Izglītības pārvaldi sekojošos virzienos:

- patrulēšanas laikā pievērst uzmanību Daugavpils pilsētas administratīvajā teritorijā esošajām skolā;

- veikt pārrunas par drošību Daugavpils pilsētas 1.klašu skolēniem;

- īstenot profilaktisku darbu ar Daugavpils pilsētas skolēniem un jauniešiem (lekcijas, 4.klašu ekskursijas, „Ēnu diena”)

Valsts policijas Latgales reģiona pārvaldes Kārtības policijas biroja un Daugavpils iecirkņa amatpersonas, sākoties jaunajam mācību gadam

- pievērsīs pastiprinātu uzmanību ceļu satiksmes drošībai pie izglītības iestādēm;

- pievērsīs pastiprinātu uzmanību nepilngadīgo personu pārkāpumiem (smēķēšana, alkohola lietošana);

- veidos aktivitātes Karjeras nedēļas, Atvērto durvju dienas, Ēnu dienas ietvaros;

- organizēs konkursus, vērstus uz nepilngadīgo tiesisko audzināšanu, pārkāpumu prevenciju, brīvā laika pozitīvu pavadīšanu;

- pēc pieprasījuma apmeklēs izglītības iestādes, piedaloties Drošības stundās, kurās tiks pārrunāti aktuālākie drošības jautājumi.

**Administratīvā un metodiskā darba pasākumi**

19.08. - 23.08.2019.- Skolu tehniskās gatavības pieņemšana

27.08.2020. - Pedagogu Augusta konference

29.08.2019. - Izglītības iestāžu vadītāju sanāksme

2.09.2019.- no plkst.12.00 - 15.00 Vienības laukumā Zinību dienai veltīts pasākums

5.09. - 11.09.2019. - PII tehniskās gatavības pieņemšana

Līdz 16.09.2019. - Administratīvā un metodiskā darba plānošana

2.10.2019. - Skolotāju dienas svinīgais pasākums

14.10. - 18.10.2019. - Karjeras nedēļa

18.10.2019. - Seminārs MK vadītājiem un direktoru vietniekiem par vērtēšanas problēmām, īstenojot jauno mācību saturu

22.10.2019. - Latgales reģiona angļu valodas un CLIL skolotāju konference.

23.10.2019. - Valodu simpozijs latviešu un krievu valodas skolotājiem.

Skolēnu brīvdienas - Pasākumi pirmsskolas, sākumskolas skolotājiem kompetencēs balstītās mācīšanās pieejas īstenošanā.

Domes priekšsēdētāja 1.vietnieks *(personiskais paraksts)* J.Lāčplēsis